Готски роман - Википедија

# Готски роман

### Од Википедија, слободна енциклопедија

Готски роман е вид на роман кој изобилува со страв и напнатост а бил особено популарен во Англија кон крајот на 18 век. Изразот “готски” се употребува во тој период и за рушевини и старини.

## [уреди] Појава

Некои англиски писатели под влијание на предромантичарите почнале да истражуваат за средновековниот период и го прифатиле изразот “готски” така што тој се востановил како назив за нови интересирања, спротивни на ставовите на класицистите, кои сметале дека средновековните споменици се примитивни и варварски.

## [уреди] Примена

Tерминот “готски” почнува да се применува за романи полни со морничави сцени, мрачни заплети и таинствени случувања, главно поради тоа што тие се основале на средновековните мотиви или се случувале во средновековен амбиент. Во таа смисла овој термин прв пат е употребен од Х. Волпол, кој во второто издание на својот многу влијателен роман “Отрантскиот замок” (The Castle of Otranto, 1764) му дал поднаслов “готска приказна”. Готскиот роман се создава под влијание на свештеникот Превоа и германскиот фолклор, иако во англиската книжевност постоеле наговестувања за романи на страв и таинственост. Најтипичен пример на готски роман се делата на Ен Редклиф, а роман со најдолг век е секако романот “Франкенштајн” од Мери Г. Шели.

Преземено од "http://mk.wikipedia.org../../../%D0%B3/%D0%BE/%D1%82/%D0%93%D0%BE%D1%82%D1%81%D0%BA%D0%B8_%D1%80%D0%BE%D0%BC%D0%B0%D0%BD.html"

Категорија: Книжевна теорија

##### Views

- Статија
- Разговор
- Тековна верзија

##### Пребарај